Сабри Ламуши

Сабри Ламуши (роден во Лион, на 9 ноември 1971) — француски фудбалски тренер, и поранешен играч од средниот ред. Последно тој ја водел екипата на Кардиф Сити во 2023 година.
1 Клупска кариера
1.1 Олимпик Алес, Осер и Монако
Својата кариера ја започнал во Олимпик Алес во 1990 и играл таму 4 години во втората француска лига. Во 1994, тој се преселил во Осер, каде што поминал уште 4 години, собирајќи 129 натпревари и постигнувајќи 19 гола. Во сезоната 1995-1996, тој ја освоил двојната круна во Франција со Осер, триумфирајќи во првенството и купот, a следната сезона дебитирал во Лигата на шампионите забележувајќи 5 настапи и еден погодок (против подоцнежниот шампион Борусија Дортмунд во четвртфиналето).
Во 1998 година потпишал за Монако, со кого освојува уште една првенствена титула во Франција во сезоната 1999-2000. За Монако одиграл 56 натпревари и постигнал 4 гола, по што ја напуштил Франција и ја започнал својата авантура во странство.
1.2 Годините во Италија: Парма, Интер и Џенова
Во 2000 година, тој бил купен од италијанската . Својот прв гол во Серија А, Ламуши го постигнал на 12 ноември 2000, во победата со 2-0 на домашен терен над . За Парма, тој играл до 2003 година и собрал 90 настапи и 7 голови. Во сезоната 2001-2002, со клубот го освоил Купот на Италија, играјќи ги целосно двата натпревари од финалето против , кое Парма го добила поради правилото за гол во гости откако вкупниот резултат бил изедначен 2-2.
Пред почетокот на сезоната 2003-2004, тој му се приклучил на Интер, излегувајќи на терен со сино-црниот дрес само 16 пати. Следната сезона, тој бил позајмен на во Серија Б, каде постигнал 1 гол на 20 натпревари и претрпел испаѓање со клубот во Серија Ц1.
1.3 Подонежна кариера
Во летото 2005 година, Ламуши се вратил во Франција по пет години, приклучувајќи му се на Олимпик Марсеј на позајмица од Интер. Како стандарден првотимец, со својте добри настапи Ламуши се изборил за потпишување на траен договор со Марсеј во јануари 2006 година, завршувајќи ја сезоната 2005-2006 со 47 настапи и 6 гола. Тој бил стандарден и на почетокот на следната сезона, но на 18 септември 2006, објавил дека ќе го напушти клубот од непознати причини и покрај тоа што имал договор до јуни 2007 година. Вкупно за Олимпик Марсеј одиграл 55 натпревари и постигнал 6 гола.
Кон крајот на 2006 година, тој потпишал за катарскиот клуб Ал Рајан, каде постигнал спектакуларен погодок во неговиот прв настап за клубот. До крајот, на кариерата играл уште за два клуба од Катар: Ал Рајан и Ал-Хараитијат. Играчката кариера ја завршил во 2009 година, на возраст од 37 години.
2 Репрезентативна кариера
За француската репрезентација, Ламуши настапил 12 пати и постигнал еден гол.
Своето деби го направил во 1996 година во пријателски натпревар против Португалија и истата година бил член во францускиот тим кој настапил на Европското првенство. Таму настапил само еднаш, започнувајќи во стартниот состав во полуфиналето против Чешка, натпревар во кој ''триколорите'' биле елиминирани по изведување на пенали.
Тој, исто така, бил на прелиминарниот список од 28 играчи на Франција за Светското првенство 1998 на домашен терен. Сепак, на крајот тој бил еден од шестте играчи кој селекторот Еме Жаке ги "прецртал" непосредно пред почетокот на турнирот и не добил можност да игра на Мундијалот кој французите на крајот го освоиле.
3 Тренерска кариера
Својата прва тренерска работа Ламуши ја добил во мај 2012 година, кога бил избран за селектор на Брегот на Слоновата Коска. Под неговото водство, репрезентацијата се пласирала на Светското првенство 2014 и го започнала турнирот со победа од 2-1 над Јапонија. Во следниот натпревар, ''Слоновите'' со истиот резултат загубиле од Колумбија, а во последниот натпревар на Ламуши на клупата на Брегот на Слоновата Коска, репрезентацијата загубила повторно со 2-1 овојпат од Грција со што била елиминирана од турнирот уште по групната фаза. По завршувањето на турнирот, Ламуши поднел оставка од позицијата селектор на Брегот на Слоновата Коска.
На 26 декември 2014 година, бил назначен за тренер на катарскиот Ал-Џаиш, каде ја имал првата клупска работа. Овој клуб го водел околу две ипол сезони, а најголемиот успех го постигнал во 2016 година, кога го освоил Купот на Катар, неговата прва титула во тренерската кариера. Во ноември 2017, добива работа во својата родна Франција, каде ја презел тренерската функција во екипата на Рен. По солидната прва сезона, во која го одвел клубот до петтото место и пласман во Лига Европа, во декември следната сезона тој бил отпуштен по слабата серија на резултати.
Во јуни 2019, тој бил назначен за нов тренер на Нотингем Форест. Под неговото водство Форест имале силен почеток на сезоната во Чемпионшип, а потоа речиси во текот на целата сезона биле на позициите кои воделе во плејофот, но во завршницата на сезоната ги испуштиле нив завршувајќи на седмото место после тешкиот пораз со 1-4 на домашен терен од Стоук Сити во последното коло.
4 Титули
4.1 Играч
4.1.1 Осер
* Француско првенство : 1
: 1995-1996
* Куп на Франција : 1
: 1995-1996
4.1.2 Монако
* Француско првенство : 1
: 1999-2000
4.1.3 Парма
* Куп на Италија : 1
: 2001-2002
4.1.4 Олимпик Марсеј
* УЕФА Интертото куп : 1
: 2005
4.2 Тренер
4.2.1 Ал-Џаиш
*Куп на Катар : 1
: 2016